Габриела Мистрал
Вода

Превод от испански: Александър Муратов, Атанас Далчев, 1963

chitanka.info

В земите детски искам да се върна,

при белите води ме отведете.

Сред пасбищата ширни да старея,

легенди на реката да разказвам.

Да имам аз една чешма за майка

и в пладнята да тръгвам да я диря

и в стомните да слиза от скалата

вода резлива, сладка и тръпчива.

Дъха ми да надвива и сковава

водата упорита и студена.

Да ми разбива чашата и сладка,

като я пия, да ме подмладява.

Издание:

Габриела Мистрал

Вода и хляб

ИК „Народна култура“ С., 1963.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.